Page:The Rámáyana of Tulsi Dás.djvu/28

viii कही झूठ बात एक राम पहिचानिये ॥ देखैं राम कैसो कहि कैदि किये किये हिये हूजिये कृपाल हनूमान जू दयाल हो ॥ ताही समय फैलि गए कोटि कोटि कपि नये लोचे तन बैंचें चोर भयो यो विहाल हो ॥ फोरें कोट मार चोट किये डारे लोट पोट लीजे कान ओट जानि मानों प्रल काल हो ॥ भइ तब आखैं दुखसागर को चाखै अब वेई हमैं राखें भाखें वारों धन माल हो ॥ आय पाय लिये तुम दिये हम प्रान पावे आप समझा करामात नेकु लीजिये ॥ लाज दबि गयो नृप तब राखि लियो कह्यौ भया घर राम जू को बेगि छोड़ दीजिये ॥ सुनि तजि दिया और कर्यो लैके कोट नयो अबहू न रहै कोज वामैं तन छोजिये ॥ कासी जाय वृन्दावन आय मिले नाभाजू से सुन्यो हो कबित निज रीझि मति भीजिये ॥ मदन गोपाल जू को दरसन करि कहि सही राम इष्ट मेरे दृष्टि भाव पागी है ॥ वैसाई सरूप किया दियो लै दिखाय रूप मन अनरूप छबि देखि नीकी लागी है ॥ काहू कही कृष्ण अवतारी जू प्रसंस महा राम अंस सुन बोले मति अनुरागी है ॥ दसरथसुत जानो सुंदर अनूप मानों ईसता बताई रति बीस गुनी जागी है ॥